Madonna rettentően szenved
Jelenlegi turnéja miatt sok mindenről kénytelen volt lemondani Madonna, köztük az alkoholról is, ami már igencsak hiányzik neki.
Szinte minden turnéállomáson botrányt okoz Madonna, ám őt mégsem az üti szíven, hogy több országban is keresztre feszítenék legszívesebben a színpadi viselkedése miatt. A Pop Nagyasszonya az alkohol hiánya miatt szenved, méghozzá egyre jobban. A koncertkörút miatt ugyanis az ivásról is le kellett mondania. Azt mondják, az önmegtartóztatásból így hat hónap után már nagyon elege van Madonnának, mivel szerinte józan fejjel teljesen unalmas az élete. Ezért megváltásként tekint december 22-re, amikor véget ér a turné, és végre leguríthat néhány felest.

Madge vallomása egy kicsit meglepő, hiszen az önmegtartóztatás mintaszobraként szokás emlegetni az utóbbi években. Egyszer egyébként azt is kifejtette, hogy nem szeret berúgni, ezért gyakorlatilag nem is iszik. Úgy tűnik, ez a vallomása mégsem volt teljesen hiteles.
Szórakozás